Po mojymu Janina Zoch
Pzijechoł z Polski miyszkać na Kaufhaus
Bo mioł tu lipsta z żiciom jak kalfas
Zamiyszkoł w ańcli na piyrszym sztoku
W jednym z tych naszych ańc familokow
Paczy przez łokno i ryczy "co za widoki
Sama ciaplyta i połne hasioki"!
Jak mo tu miyszkać,staro sie szczeże
"Że tu przyjechałem,sam w to nie wieżę"
Aż kedyś go wzionło choróbsko paskudne
Leżoł jak placek i czuł że już umrze
A tu klupanie w jego dżwiyże
"zaroz panoczek sie z tego wyliże"
To kupa somsiadow sie martwioła
Że chopa z Polski by stracioła
Zarozki herbata z "coskym" mu zrobiyli
Na plecach bańki mu postawiyli
Izba mu piyknie wysprzontali
Pranie wyprali, wybiglowali
Łokna umyli, łobiod uwarzyli
Na łodchodnym zdrowio życzyli
Siedzi teraz borok na pryku
Wosy stanyli, aż słobko mo w pysku
"Jak na Kaufhaus przyjechałem
Że tacy tu ludzie nie wiedziałem"
Nauczoł sie gwary, łożynioł z lipstom
Majom piyńć bajtli, i to tu wszystko
Robioł we werku, teraz na grubie
A w wolne w chlywie przi mopliku dubie
Dokońć tam listy durś posyło
I pisze jak tu miyszkać miło
Choć moje bajtle grzebiom w chasiokach
I jo durś łaża tu w guminiokach
To kedy wyłaża pokurzyć przed siyń
Widza jak Kaufhaus piyknieje co dziyń
Nawet do Rajchu niy chca paszportu
Bo jo jest Hanys, choć żech z importu.
autor: Janina Żoch
- There are no comments yet
szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn deu_Latn eng_Latn